b'\n_START_ARTICLE_\nHeteronyssicus\n_START_SECTION_\nUtseende\n_START_PARAGRAPH_\nEn middelsstor (ca. 22 millimeter), avlang, blank, gulr\xc3\xb8d trebukk. Antennene er noks\xc3\xa5 kraftige og en del lengre enn kroppen, hvert ledd med en kraftig pigg i spissen. Det innerste, oppsvulmede leddet er r\xc3\xb8dt, de \xc3\xb8vrige brunlige, lysere mot spissen. Fasett\xc3\xb8ynene er m\xc3\xb8rke, i kontrast til resten av hodet. Pronotum er sekskantet, med et par svarte flekker n\xc3\xa6r midten og et par rett bak forhj\xc3\xb8rnene. Den bakerste delen er innsnevret, i midten med et sekskantet omr\xc3\xa5det avgrenset av furer. Dekkvingene er jevnbrede, i spissen med to lange tenner. De har to par store, ovale, gylne flekker som er delvis kantet med svart. Beina er ganske lange, l\xc3\xa5rene er klubbeformede med en pigg i spissen og svarte "kn\xc3\xa6r".\n_START_SECTION_\nLevevis\n_START_PARAGRAPH_\nLarvene lever i d\xc3\xb8d ved, mest av l\xc3\xb8vtr\xc3\xa6r.\n_START_SECTION_\nUtbredelse\n_START_PARAGRAPH_\nArten er vidt utbredt og er kjent fra Surinam, Fransk Guyana, Brasil, Ecuador og Peru.'